वायुयान के आविष्कारक राइट बंधु को एक बार उनके पिता ने कॉर्क और बांस में फिट एक खिलौना दिया जो उड़ सकता था। इससे चकित उनकी कल्पना उलांचे मारने लगी। चिडि़या को देख कर सोचने लगे कि क्या इसी तरह आदमी नहीं उड़ सकता है? पक्षियों के विज्ञान पर उस समय की उपलब्ध पुस्तकों का अध्ययन करने से वे समझ गये कि पक्षियों की तरह उड़ना उनके बस में नहीं है। तब जिज्ञासा हुई कि तो फिर कैसे उड़ा जा सकता है? उस समय वे साइकिल की दुकान पर काम करते थे। तभी उनके दिमाग में फ़्लाइंग मशीन बनाने का विचार आया और वे वायुयान का आविष्कार कर सके।